CELEX: 32014R0459
Language: hr
Date: 2014-04-29 00:00:00
Title: Provedbena uredba Komisije (EU) br. 459/2014 оd 29. travnja 2014. o izmjeni određenih uredaba o razvrstavanju robe u kombiniranu nomenklaturu

6.5.2014   
            
            
               HR
            
            
               Službeni list Europske unije
            
            
               L 133/43
            
         PROVEDBENA UREDBA KOMISIJE (EU) br. 459/2014
   оd 29. travnja 2014.
   o izmjeni određenih uredaba o razvrstavanju robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Uredbom Vijeća (EU) br. 953/2013 (2) izmijenjen je Prilog I. Uredbi Vijeća (EEZ) br. 2658/87 te su oznake KN 8528 59 10, 8528 59 40 i 8528 59 80 zamijenjene oznakama KN 8528 59 20, 8528 59 31, 8528 59 39 i 8528 59 70.
            
         
               (2)
            
            
               Određene uredbe Komisije o razvrstavanju robe, donesene kako bi se osigurala jedinstvena primjena kombinirane nomenklature uspostavljene Uredbom (EEZ) br. 2658/87, pozivaju se na oznake KN koje više ne postoje. Stoga bi ih trebalo izmijeniti kako bi se u obzir uzele odgovarajuće oznake KN na snazi.
            
         
               (3)
            
            
               Odbor za Carinski zakonik nije donio mišljenje o točki Priloga III. ovoj Uredbi u roku koji je odredio njegov predsjedatelj, a mjere predviđene u prilozima I., II. i IV. ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   1.   Prilog Uredbi Komisije (EZ) br. 1156/2008 (3), kako je izmijenjena Provedbenom uredbom (EU) br. 441/2013 (4), zamjenjuje se tekstom utvrđenim u Prilogu I. ovoj Uredbi.
   2.   Stavak 1. Priloga Uredbi Komisije (EZ) br. 1172/2008 (5) kako je izmijenjena Provedbenom uredbom (EU) br. 441/2013 zamjenjuje se tekstom utvrđenim u Prilogu II. ovoj Uredbi.
   3.   Prilog Provedbenoj uredbi Komisije (EU) br. 1196/2011 (6) zamjenjuje se tekstom utvrđenim u Prilogu III. ovoj Uredbi.
   4.   Prilog Provedbenoj uredbi Komisije (EU) br. 698/2012 (7) zamjenjuje se tekstom utvrđenim u Prilogu IV. ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. travnja 2014.
      
         
            Za Komisiju
         
         
            u ime predsjednika
         
         Algirdas ŠEMETA
         
            Član Komisije
         
      
   
   
      (1)  SL L 256, 7.9.1987., str. 1.
   
   
      (2)  Uredba Vijeća (EU) br. 953/2013 od 26. rujna 2013. o izmjeni Priloga I. Uredbi (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi (SL L 263, 5.10.2013., str. 4.).
   
      (3)  Uredba Komisije (EZ) br. 1156/2008 od 20. studenoga 2008. o razvrstavanju određene robe u kombiniranu nomenklaturu (SL L 310, 21.11.2008., str. 9.).
   
      (4)  Provedbena uredba Komisije (EU) br. 441/2013 od 7. svibnja 2013. o izmjeni ili o stavljanju izvan snage određenih uredaba o razvrstavanju robe u kombiniranu nomenklaturu (SL L 130, 15.5.2013., str. 1.).
   
      (5)  Uredba Komisije (EZ) br. 1172/2008 od 25. studenoga 2008. o razvrstavanju određene robe u kombiniranu nomenklaturu (SL L 317, 27.11.2008., str. 4.).
   
      (6)  Provedbena uredba Komisije (EU) br. 1196/2011 od 17. studenoga 2011. o razvrstavanju određene robe u kombiniranu nomenklaturu (SL L 303, 22.11.2011., str. 12.).
   
      (7)  Provedbena uredba Komisije (EU) br. 698/2012 od 25. srpnja 2012. o razvrstavanju određene robe u kombiniranu nomenklaturu (SL L 203, 31.7.2012., str. 34.).
   
      PRILOG I.
      
         
            „PRILOG
            
                        Naziv robe
                     
                     
                        Razvrstavanje (oznaka KN)
                     
                     
                        Razlozi
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1.
                                 
                                 
                                    Uređaj za snimanje, reprodukciju i prikazivanje nepomičnih slika (takozvani ‚digitalni fotookvir’), ukupnih dimenzija 17 (D) × 12,9 (Š) × 12,3 (D) cm, koji se sastoji od sljedećih glavnih sastavnih dijelova u istom kućištu:
                                    
                                                —
                                             
                                             
                                                zaslona u boji s tekućim kristalima (LCD) s dijagonalom od 13 cm (5,1 inča) i rezolucijom od 320 × 240 piksela,
                                             
                                          
                                                —
                                             
                                             
                                                utora za SIM (modul identiteta pretplatnika) karticu,
                                             
                                          
                                                —
                                             
                                             
                                                sučelja s infracrvenim zrakama,
                                             
                                          
                                                —
                                             
                                             
                                                unutarnje memorije,
                                             
                                          
                                                —
                                             
                                             
                                                upravljačke dugmadi.
                                             
                                          Slike se prenose u unutarnju memoriju uređaja iz kompatibilnog uređaja (poput mobilnog telefona, stroja za automatsku obradu podataka ili digitalnog fotoaparata) putem infracrvenih zraka ili s pomoću SIM kartice putem slikovnih (MMS) poruka.
                                    Slike se također mogu prenijeti iz uređaja u kompatibilni uređaj putem infracrvenih zraka.
                                    Uređaj podržava slike formata JPEG i GIF najveće rezolucije 1 024 × 728 piksela.
                                    Uređaj može prikazivati slike samostalno ili u obliku prikaza slajdova (slideshow).
                                    U unutarnjoj je memoriji moguće pohraniti do 50 slika.
                                 
                              
                     
                        8528 59 70
                     
                     
                        Razvrstavanje se utvrđuje u skladu s odredbama općih pravila 1. i 6. o tumačenju kombinirane nomenklature, napomenom 3. uz odjeljak XVI. i tekstom oznaka KN 8528, 8528 59 i 8528 59 70.
                        Budući da je uređaj osmišljen za obavljanje triju funkcija u smislu napomene 3. uz odjeljak XVI. (snimanje, reprodukciju i prikazivanje slika), potrebno ga je razvrstati kao da ga čini samo onaj stroj koji obavlja glavnu funkciju.
                        S obzirom na njegovu mogućnost prikazivanja slika, glavnom se funkcijom uređaja smatra funkcija zaslona, što je individualna funkcija pod tarifnim brojem 8528.
                        Iako se signali ne prikazuju izravno iz vanjskih izvora, nije moguće isključiti razvrstavanje uređaja pod tarifni broj 8528 budući da zasloni iz tog tarifnog broja mogu primati različite signale iz različitih izvora (vidjeti također Napomene s objašnjenjem Harmoniziranog sustava (HSEN) uz tarifni broj 8528, treći stavak).
                        Stoga je uređaj potrebno razvrstati kao ostale zaslone u oznaku KN 8528 59 70.
                     
                  
                        
                                    2.
                                 
                                 
                                    Uređaj za snimanje, reprodukciju i prikazivanje nepomičnih slika i videozapisa, te za snimanje i reprodukciju zvuka (takozvani ‚digitalni okvir za slike’), ukupnih dimenzija 33 (D) × 24,1 (Š) × 4,1 (D) cm, koji se sastoji od sljedećih glavnih sastavnih dijelova u istom kućištu:
                                    
                                                —
                                             
                                             
                                                zaslona u boji s tekućim kristalima (LCD) s dijagonalom od 25,4 cm (10 inča) i rezolucijom od × 480 piksela,
                                             
                                          
                                                —
                                             
                                             
                                                unutarnje memorije kapaciteta pohrane podataka od 128 MB,
                                             
                                          
                                                —
                                             
                                             
                                                utora za memorijske kartice,
                                             
                                          
                                                —
                                             
                                             
                                                ugrađenih zvučnika,
                                             
                                          
                                                —
                                             
                                             
                                                dva USB sučelja,
                                             
                                          
                                                —
                                             
                                             
                                                upravljačke dugmadi.
                                             
                                          Podržava sljedeće formate:
                                    
                                                —
                                             
                                             
                                                zvuk: MP3,
                                             
                                          
                                                —
                                             
                                             
                                                nepomične slike: JPEG, GIF,
                                             
                                          
                                                —
                                             
                                             
                                                video: MPEG1, MPEG4, MOV, AVI.
                                             
                                          U utore za memorijske kartice moguće je umetnuti različite vrste postojanih memorija s pogonom čvrstog stanja (SSD).
                                    Slike se mogu prikazivati samostalno, u obliku prikaza slajdova (slideshow) ili minijatura (thumbnails).
                                 
                              
                     
                        8528 59 70
                     
                     
                        Razvrstavanje se utvrđuje u skladu s odredbama općih pravila 1. i 6. o tumačenju kombinirane nomenklature, napomenom 3. uz odjeljak XVI. i tekstom oznaka KN 8528, 8528 59 i 8528 59 70.
                        Budući da je uređaj osmišljen za obavljanje triju funkcija u smislu napomene 3. uz odjeljak XVI. (snimanje, reprodukciju i prikazivanje slika), potrebno ga je razvrstati kao da ga čini samo onaj stroj koji obavlja glavnu funkciju.
                        S obzirom na dizajn i prirodu uređaja, njegova je namjena prikazivanje pomičnih slika i videozapisa. Snimanje pomičnih slika i videozapisa smatra se sporednom funkcijom uređaja. Stoga se glavnom funkcijom uređaja smatra funkcija zaslona, što je individualna funkcija pod tarifnim brojem 8528.
                        Iako se signali ne prikazuju izravno iz vanjskih izvora, nije moguće isključiti razvrstavanje uređaja pod tarifni broj 8528 budući da zasloni iz tog tarifnog broja mogu primati različite signale iz različitih izvora (vidjeti također napomene HSEN uz tarifni broj 8528, treći stavak).
                        Uređaj ne može prikazivati signale izravno iz stroja za automatsku obradu podataka jer se USB sučelja upotrebljavaju samo za prijenos medijskih datoteka. Stoga se isključuje razvrstavanje pod podbrojeve 8528 51 00 i 8528 59 31.
                        Uređaj je stoga potrebno razvrstati kao ostale zaslone u oznaku KN 8528 59 70.”
                     
                  
      
   
   
      PRILOG II.
      
         
            „PRILOG
            
                        Naziv robe
                     
                     
                        Razvrstavanje (oznaka KN)
                     
                     
                        Razlozi
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1.
                                 
                                 
                                    Uređaj s baterijskim napajanjem koji se sastoji od laserskog sustava za čitanje za reprodukciju slike i zaslona u boji za prikazivanje videozapisa (tzv. ‚prijenosni DVD čitač’). Njegove ukupne dimenzije su 19 (D) × 14,2 (Š) × 3,7 (D) cm, a masa je 800 grama.
                                    Zaslon je LCD tipa (zaslon s tekućim kristalima) s dijagonalom od 21,6 cm (8,5 inča). Uređaj se može sklopiti, a njegov je zaslon moguće okretati.
                                    Uređaj ima ugrađene zvučnike.
                                    Opremljen je sljedećim sučeljima:
                                    
                                                —
                                             
                                             
                                                utorima za memorijske kartice,
                                             
                                          
                                                —
                                             
                                             
                                                USB ulazom,
                                             
                                          
                                                —
                                             
                                             
                                                kompozitnim videoulazom i izlazom,
                                             
                                          
                                                —
                                             
                                             
                                                priključkom za slušalice.
                                             
                                          Može čitati optičke medije (primjerice, CD, DVD) i poluvodičke medije (primjerice USB prijenosnu memoriju) u različitim audio i videoformatima.
                                 
                              
                     
                        8528 59 70
                     
                     
                        Razvrstavanje se utvrđuje u skladu s odredbama općih pravila 1. i 6. o tumačenju kombinirane nomenklature, napomenom 3. uz odjeljak XVI. i tekstom oznaka KN 8528, 8528 59 i 8528 59 70.
                        Budući da je uređaj osmišljen za obavljanje dviju funkcija u smislu napomene 3. uz odjeljak XVI. (reprodukciju i prikazivanje videozapisa), potrebno ga je razvrstati kao da ga čini samo onaj stroj koji obavlja glavnu funkciju.
                        S obzirom na dizajn i prirodu uređaja te posebno na veličinu zaslona, koji omogućuje gledanje videosekvenci tijekom duljega vremena, glavna funkcija uređaja jest prikazivanje videozapisa.
                        Uređaj ne može prikazivati signale izravno iz stroja za automatsku obradu podataka jer se USB ulaz upotrebljava samo za prijenos medijskih datoteka. Stoga se isključuje razvrstavanje pod podbrojeve 8528 51 00 i 8528 59 31.
                        Uređaj je stoga potrebno razvrstati kao ostale zaslone u oznaku KN 8528 59 70.”
                     
                  
      
   
   
      PRILOG III.
      
         
            „PRILOG
            
                        Naziv robe
                     
                     
                        Razvrstavanje (oznaka KN)
                     
                     
                        Razlozi
                     
                  
                        (1)
                     
                     
                        (2)
                     
                     
                        (3)
                     
                  
                        Prijenosni elektronički uređaj na baterije u obliku naočala za prikaz slike (takozvane ‚videonaočale’), koji sklopljen ima dimenzije od oko 15 × 3,5 × 2,5 cm.
                        Elektronski uređaj u obliku naočala sastoji se od dva zaslona s tekućim kristalima (LCD), svaki s rezolucijom od 640 × 480 piksela (virtualni ekvivalent zaslona od 80 inča gledanom s udaljenosti od 2 metra) i sustava za obradu zvuka, postavljenih u okviru sličnom okviru za naočale.
                        Uređaj je opremljen sljedećim sučeljima:
                        
                                    —
                                 
                                 
                                    VGA ulaz,
                                 
                              
                                    —
                                 
                                 
                                    audio/video (A/V) ulaz.
                                 
                              Može biti spojen na stroj za automatsku obradu podataka (ADP) i uređaje kao što su uređaj za videoreprodukciju, televizijski prijamnik ili igraću konzolu.
                        Prikazuje virtualne trodimenzionalne (3D) videozapise u svrhu zabave.
                     
                     
                        8528 59 31
                     
                     
                        Razvrstavanje se utvrđuje u skladu s općim pravilima 1. i 6. za tumačenje kombinirane nomenklature i tekstom oznaka KN 8528, 8528 59 i 8528 59 31.
                        Budući da uređaj ne sadržava prijamnik ili bilo koji sličan uređaj koji omogućuje prijam televizijskih signala, isključuje se razvrstavanje kao televizijski prijamnik pod tarifnim brojem 8528 72.
                        Uređaj upotrebljava dva vrlo mala LCD zaslona (jedan ispred svakog oka) za stvaranje virtualne slike ekvivalentne zaslonu od 80 inča, gledanom iz udaljenosti od 2 metara. S obzirom na te objektivne osobine i svojstva te posebno na mogućnost prikazivanja 3D slika, uređaj je namijenjen za zabavu, primjerice za gledanje filmova ili televizije ili za igranje. Stoga se isključuje razvrstavanje pod tarifnim brojem 8528 51 jer se uređaj ne može smatrati isključivo ili uglavnom uređajem koji se upotrebljava za automatsku obradu podataka pod tarifnim brojem 8471.
                        Budući da zaslon može prikazivati signale iz stroja za automatsku obradu podataka na razini dostatnoj za praktičnu uporabu s tim strojem, smatra se da može prikazivati signale iz strojeva za automatsku obradu podataka s prihvatljivom razinom funkcionalnosti.
                        Stoga je zaslon potrebno razvrstati u oznaku KN 8528 59 31 kao ravni pokaznici koji mogu prikazivati signale iz strojeva za automatsku obradu podataka s prihvatljivom razinom funkcionalnosti sa zaslonom u tehnologiji tekućeg kristala (LCD).”
                     
                  
      
   
   
      PRILOG IV.
      
         
            „PRILOG
            
                        Naziv robe
                     
                     
                        Razvrstavanje (oznaka KN)
                     
                     
                        Razlozi
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1.
                                 
                                 
                                    Višefunkcionalni uređaj (takozvani ‚multimedijalni centar za motorna vozila’) vrste koja se upotrebljava za motorna vozila, koji se sastoji od dva glavna dijela:
                                    
                                                —
                                             
                                             
                                                prijamnog uređaja za radiodifuziju kombiniranog s čitačem diskova CD/DVD,
                                             
                                          
                                                —
                                             
                                             
                                                odvojivog zaslona u boji s tekućim kristalima (LCD) koji ima funkciju zaslona na dodir s približnim dijagonalnim mjerama 17,5 cm (7 inča) i omjerom širine i visine slike 16:9.
                                             
                                          Uređaj je opremljen konektorima koji omogućuju prijam videosignala iz vanjskih izvora, kao što je kamera na retrovizoru.
                                    Uređaju je priložen daljinski upravljač.
                                    Na uređaj se može spojiti dodatni zaslon.
                                 
                              
                     
                        8528 59 70
                     
                     
                        Razvrstavanje se utvrđuje u skladu s općim pravilima (GIR) 1., 3.(c) i 6. za tumačenje kombinirane nomenklature i tekstom oznaka KN 8528, 8528 59 i 8528 59 70.
                        Uređaj je osmišljen za obavljanje različitih funkcija (reprodukcija zvuka, reprodukcija videozapisa, emitiranje radijskog programa, prikazivanje videozapisa), od kojih, s obzirom na njegov dizajn i koncept, niti jedna ne daje uređaju njegovo temeljno obilježje.
                        Primjenom općeg pravila za tumačenje (GIR) 3.(c) uređaj je potrebno razvrstati kao ostale zaslone u oznaku KN 8528 59 70.
                     
                  
                        
                                    2.
                                 
                                 
                                    Višefunkcionalni uređaj (takozvani ‚multimedijalni centar za motorna vozila’) vrste koja se upotrebljava za motorna vozila s približnim mjerama 17 × 5 × 16 cm:
                                    U istom kućištu nalazi se prijamnik radiodifuzije, uređaj za reprodukciju zvuka i videozapisa te zaslon u boji s tekućim kristalima (LCD) s približnim dijagonalnim mjerama zaslona 8 cm (3,5 inča).
                                    Uređaj je opremljen konektorima koji omogućuju prijam videosignala iz vanjskih izvora, kao što je kamera na retrovizoru.
                                    Također uređaj može reproducirati zvuk i slike s USB uređaja za pohranu podataka.
                                    Uređaju je priložen daljinski upravljač.
                                    Na uređaj se može spojiti dodatni zaslon.
                                 
                              
                     
                        8528 59 70
                     
                     
                        Razvrstavanje se utvrđuje u skladu s općim pravilima (GIR) 1., 3.(c) i 6. za tumačenje kombinirane nomenklature i tekstom oznaka KN 8528, 8528 59 i 8528 59 70.
                        Uređaj je osmišljen za obavljanje različitih funkcija (reprodukcija zvuka, reprodukcija videozapisa, emitiranje radijskog programa, prikazivanje videozapisa), od kojih, s obzirom na njegov dizajn i koncept, niti jedna ne daje uređaju njegovo temeljno obilježje.
                        Uređaj ne može prikazivati signale izravno iz stroja za automatsku obradu podataka jer se USB sučelje upotrebljava samo za reprodukciju zvuka ili videozapisa s USB uređaja za pohranu podataka. Stoga se isključuje razvrstavanje pod podbrojeve 8528 51 00 i 8528 59 31.
                        Primjenom općeg pravila za tumačenje (GIR) 3.(c) uređaj je potrebno razvrstati kao ostale zaslone u oznaku KN 8528 59 70.
                     
                  
                        
                                    3.
                                 
                                 
                                    Višefunkcionalni uređaj (takozvani ‚multimedijalni centar za motorna vozila’) vrste koja se upotrebljava za motorna vozila.
                                    U istom kućištu nalazi se prijamnik radiodifuzije, uređaj za reprodukciju zvuka i videozapisa, radionavigacijski prijamnik i zaslon u boji s tekućim kristalima (LCD) s približnim dijagonalnim mjerama zaslona 18 cm (7 inča) i omjerom širine i visine slike 16:9.
                                    Uređaj je opremljen konektorima koji omogućuju prijam videosignala iz vanjskih izvora, kao što je kamera na retrovizoru ili prijamnik DVB-T.
                                    Uređaj može i reproducirati zvuk i slike s memorijske kartice.
                                    Uređaju su priložena dva daljinska upravljača.
                                    Na uređaj se može spojiti dodatni zaslon.
                                 
                              
                     
                        8528 59 70
                     
                     
                        Razvrstavanje se utvrđuje u skladu s općim pravilima (GIR) 1., 3.(c) i 6. za tumačenje kombinirane nomenklature i tekstom oznaka KN 8528, 8528 59 i 8528 59 70.
                        Uređaj je osmišljen za obavljanje različitih funkcija (reprodukcija zvuka, reprodukcija videozapisa, radionavigacijska potpora, emitiranje radijskog programa, prikazivanje videozapisa), od kojih, s obzirom na njegov dizajn i koncept, niti jedna ne daje uređaju njegovo temeljno obilježje.
                        Primjenom općeg pravila za tumačenje (GIR) 3.(c) uređaj je potrebno razvrstati kao ostale zaslone u oznaku KN 8528 59 70.”